
Ministru kabineta noteikumi Nr. 671
Rīgā 2025. gada 11. novembrī (prot. Nr. 47 24. §)
Grozījumi Ministru kabineta 2025. gada 7. janvāra noteikumos Nr. 21 "Eiropas Savienības kohēzijas politikas programmas 2021.–2027. gadam 2.1.2. specifiskā atbalsta mērķa "Atjaunojamo energoresursu enerģijas veicināšana – biometāns" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 13. un 14. punktu
· Izdarīt Ministru kabineta 2025. gada 7. janvāra noteikumos Nr. 21 "Eiropas Savienības kohēzijas politikas programmas 2021.–2027. gadam 2.1.2. specifiskā atbalsta mērķa "Atjaunojamo energoresursu enerģijas veicināšana – biometāns" īstenošanas noteikumi" (Latvijas Vēstnesis, 2025, 6. nr.) šādus grozījumus:
· 1. Izteikt 2.4. apakšpunktu šādā redakcijā:
· "2.4. cits finansētājs – kredītiestāde, tās filiāle vai tās meitas sabiedrība, kas ir tiesīga sniegt finanšu pakalpojumus Latvijas Republikā;".
· 2. Izteikt 2.6. apakšpunktu šādā redakcijā:
· "2.6. digesters – anaerobās sadalīšanās iekārta, tostarp reaktori, tvertnes un saistītais aprīkojums;".
· 3. Papildināt ar 2.8.1 apakšpunktu šādā redakcijā:
· "2.8.1 Latvijas austrumu pierobeža – Alūksnes novada pašvaldība un visas Latgales plānošanas reģiona pašvaldības;".
· 4. Izteikt 2.9. apakšpunktu šādā redakcijā:
· "2.9. pieslēgums – sistēmas operatora sistēmas daļa (gāzesvadi, noslēgierīces, gāzes regulēšanas iekārtas, cauruļvadi, ievadāmā gāzes ķīmiskā sastāva, apjoma un kvalitātes noteikšanas un kontroles mezgls, kā arī citas iekārtas un aparatūra), kuru ierīko biometāna piegādei no piederības robežas līdz pieslēguma vietai pārvades vai sadales sistēmā;".
· 5. Izteikt 2.10. apakšpunktu šādā redakcijā:
· "2.10. transportēšanas komplekts – vilcējs komplektā ar speciāli aprīkotiem diviem konteineriem, kas piemēroti biometāna pārvadāšanai."
· 6. Izteikt 6.2. apakšpunktu šādā redakcijā:
· "6.2. līdz 90 % – šo noteikumu 20.2. apakšpunktā minēto atbalstāmo darbību īstenošanai."
· 7. Svītrot 6.3. apakšpunktu.
· 8. Izteikt 7. punktu šādā redakcijā:
· "7. Ja līdz 2026. gada 30. jūnijam atbalsta pieteikumi ir iesniegti par mazāku finansējumu un netiek sasniegts šo noteikumu 6.1. vai 6.2. apakšpunktā noteiktais procentuālais finansējuma sadalījums atbalstāmo darbību īstenošanai, sabiedrība "Altum" var izlemt par finansējuma pārdalīšanu, mainot šo noteikumu 6. punktā norādīto procentuālo finansējuma sadalījumu."
· 9. Izteikt 8. punktu šādā redakcijā:
· "8. Atbalsta saņēmējs pēc atbalsta projekta īstenošanas nodrošina šādu rādītāju izpildi:
· 8.1. pēc šo noteikumu 23. punktā minēto izmaksu veikšanas iegādātais transportēšanas komplekts transportē biometānu, kas ir ekvivalents vismaz 12 000 MWh gadā;
· 8.2. pēc šo noteikumu 24. punktā minēto izmaksu veikšanas saražotā vai, izmantojot pieslēgumu, dabasgāzes apgādes sistēmā ievadītā biometāna apjoms ir vismaz 6,25 MWh gadā uz attiecīgās atbalstāmās darbības un tās saistīto attiecināmo izmaksu katriem kapitāla atlaides 1000 euro."
· 10. Izteikt 11.2. apakšpunktu šādā redakcijā:
· "11.2. sabiedrības "Altum" garantija ar kapitāla atlaidi, ja atbalsta projektu finansē cits finansētājs. Kapitāla atlaidi piemēro cita finansētāja izsniegtajam aizdevumam, kam piesaistīta "Altum" garantija. Piešķirtais garantijas apmērs nevar būt mazāks par kapitāla atlaides apmēru."
· 11. Izteikt 14. punktu šādā redakcijā:
· "14. Sabiedrība "Altum" lēmumus par atbalsta piešķiršanu pieņem, kamēr ir pieejams šo noteikumu 5. punktā minētais finansējums, nepārsniedzot regulas Nr. 651/2014  darbības termiņu, bet ne ilgāk kā līdz 2027. gada 30. jūnijam vai nepārsniedzot Komisijas 2023. gada 13. decembra Regulas (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – regula Nr. 2023/2831) darbības termiņu, kas 2.1.2. pasākumam ir noteikts līdz  2029. gada 31. martam."
· 12. Papildināt ar 14.1 punktu šādā redakcijā:
· "14.1 Atbalstu 2.1.2. pasākuma ietvaros sniedz tāda biometāna ražošanai, transportēšanai, ievadei tīklā un uzpildei, kas atbilst normatīvajiem aktiem par ilgtspējas un siltumnīcefekta gāzu emisiju ietaupījuma kritērijiem, no biomasas kurināmā ražotās elektroenerģijas kritērijiem un kārtībai, kādā pamatojama, apliecināma un uzraugāma atbilstība minētajiem kritērijiem. Atbalsta saņēmējs iesniedz sabiedrībai "Altum" dokumentus, kas apliecina, ka biometāna ražošana, transportēšana, ievade tīklā un uzpilde atbilst ilgtspējas un emisiju ietaupījuma kritērijiem, saskaņā ar šo noteikumu 30. punktu."
· 13. Papildināt ar 14.2 punktu šādā redakcijā:
· "14.2 Lai veicinātu virzību uz atjaunīgo energoresursu izmantošanu un nodrošinātu Latvijas mērķu sasniegšanu atjaunīgo energoresursu jomā, 2.1.2. pasākuma ietvaros saražotais un pārvadātais biometāna apjoms tiek ieskaitīts Latvijas kopējā atjaunīgās enerģijas izmantošanas mērķī."
· 14. Izteikt 15. punktu šādā redakcijā:
· "15. 2.1.2. pasākuma mērķa grupa un gala saņēmējs ir Latvijas Republikā reģistrēts komersants – esošs vai jauns biometāna ražotājs vai pārvadātājs."
· 15. Izteikt 16. punktu šādā redakcijā:
· "16. Šo noteikumu ietvaros atbalstu var saņemt jebkuras darbības nozares komersants (izņemot šo noteikumu 17. punktā minēto nozaru komersants). Komersants var pretendēt uz atbalstu kā sīkais (mikro), mazais vai vidējais komersants, ja tas atbilst regulas Nr. 651/2014 1. pielikuma nosacījumiem un ir iesniedzis deklarāciju par savu atbilstību mazās (sīkās) vai vidējās komercsabiedrības statusam. Komersants var pretendēt uz atbalstu kā lielais komersants, ja tas atbilst regulas Nr. 651/2014 2. panta 24. punkta nosacījumiem."
· 16. Izteikt 17.3. apakšpunktu šādā redakcijā:
· "17.3. darbībām, kuras uzskatāmas par faktiski pabeigtām vai pilnībā īstenotām, pirms pieņemts lēmums par projekta īstenošanu, ievērojot Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr. 2021/1060), 58. panta 2. punktu;".
· 17. Izteikt 17.4. apakšpunktu šādā redakcijā:
· "17.4. Eiropas Savienības fondu atbalsta projektu līdzfinansēšanai, kā arī priekšfinansēšanai saskaņā ar regulas Nr. 2021/1060 58. panta 7. punktu un refinansēšanai saskaņā ar regulas Nr. 2021/1060 58. panta 2. punktu;".
· 18. Papildināt ar 17.6. apakšpunktu šādā redakcijā:
· "17.6. iekārtu kopuma ierīkošanai, kas nepieciešamas biometāna uzskaitei, kvalitātes kontrolei un odorizācijai."
· 19. Izteikt 19.2. apakšpunktu šādā redakcijā:
· "19.2. tas ir reģistrēts komercreģistrā un ir esošs vai jauns biometāna ražotājs, kas  būs saražotā biometāna īpašnieks un to pārvadās, pārdos vai izmantos pašpatēriņam;".
· 20. Izteikt 20.1. apakšpunktu šādā redakcijā:
· "20.1. jauna, rūpnieciski ražota transportēšanas komplekta iegādei biometāna transportēšanai Latvijas Republikas teritorijā, kas ir lietots mazāk par sešiem mēnešiem un nobraucis mazāk par 6000 km neatkarīgi no transportlīdzekļa reģistrācijas un atbilst regulas Nr. 651/2014 2. panta 102.f punkta "b" apakšpunktam un 102.g punkta "c" apakšpunktam;".
· 21. Izteikt 20.2. apakšpunktu šādā redakcijā:
· "20.2. biometāna attīrīšanas (biometāna ražošanas) iekārtu iegādei un uzstādīšanai, tai skaitā nepieciešamās infrastruktūras izbūvei, kas paredzēta biometāna uzpildei vai piegādei līdz dabasgāzes apgādes sistēmai, un pieslēguma izveidei, ja visi šie elementi ir integrēti un ir neatņemama ražošanas procesa sistēmas sastāvdaļa."
· 22. Svītrot 20.3. apakšpunktu.
· 23. Papildināt ar 20.1 punktu šādā redakcijā:
· "20.1 Atbalstu šo noteikumu 20. punktā minētajām darbībām piešķir, ievērojot, ka:
· 20.11. šo noteikumu 20.1. apakšpunktā minētajām atbalstāmajām darbībām atbalstu piešķir saskaņā ar vienu no šīm regulām:
· 20.11.1. saskaņā ar regulu Nr. 2023/2831;
· 20.11.2. saskaņā ar regulas Nr. 651/2014 36.b pantu, ja komersants ir izmantojis visu regulas Nr. 2023/2831 3. panta 2. punktā noteikto de minimis atbalsta kopsummu vai ja atlikusī neizmantotā de minimis atbalsta summa nav pietiekama, lai segtu plānotās izmaksas pilnā apmērā;
· 20.12. šo noteikumu 20.2. apakšpunktā minētajām darbībām atbalstu piešķir saskaņā ar regulas Nr. 651/2014 41. pantu."
· 24. Izteikt 21. punktu šādā redakcijā:
· "21. Komersants var saņemt atbalstu kādai no šo noteikumu 20. punktā minētajām atbalstāmajām darbībām atsevišķi vai tās savstarpēji kombinējot, ievērojot šo noteikumu 33. punktu."
· 25. Svītrot 22. punktu.
· 26. Izteikt 23. punktu šādā redakcijā:
· "23. Attiecināmas ir ar transportēšanas komplekta iegādi saistītās papildu ieguldījumu izmaksas atbilstoši šo noteikumu 20.1. apakšpunktam, ievērojot šādus nosacījumus: 
· 23.1. atbalsta saņēmējs kļūst par transportēšanas komplekta īpašnieku;
· 23.2. sniedzot atbalstu saskaņā ar regulas Nr. 651/2014 36.b pantu:
· 23.2.1. atbalstu nepiešķir ieguldījumiem, kas norādīti regulas Nr. 651/2014 1. panta 6. punktā un 36.b panta 4., 5. un 7. punktā;
· 23.2.2. attiecināmās izmaksas nosaka, aprēķinot starpību starp tīra transportlīdzekļa vai bezemisiju transportlīdzekļa iegādes ieguldījumu izmaksām, ievērojot regulas Nr. 651/2014 36.b panta 3. punkta "a" apakšpunktu;
· 23.3. sniedzot atbalstu saskaņā ar regulu Nr. 2023/2831, attiecināmās izmaksas ir faktiskās transportēšanas komplekta iegādes izmaksas."
· 27. Izteikt 24. punktu šādā redakcijā:
· "24. Attiecināmas ir šādas šo noteikumu 20.2. apakšpunktā minēto darbību izmaksas:
· 24.1. esošas biogāzes stacijas pielāgošanas izmaksas, tai skaitā digestera iegādes un uzstādīšanas izmaksas;
· 24.2. jaunas biogāzes stacijas izveides izmaksas;
· 24.3. biogāzes bagātināšanas iekārtu iegādes un uzstādīšanas izmaksas;
· 24.4. saražotā biometāna uzglabāšanas iekārtu iegādes un uzstādīšanas izmaksas, ja biometāna uzglabāšanas iekārtas apvieno ar biometāna ražošanas iekārtu iegādi un uzstādīšanu;
· 24.5. papildaprīkojuma iegādes un uzstādīšanas izmaksas attīrītā biometāna sagatavošanai turpmākajām darbībām;
· 24.6. ar iekārtu uzstādīšanu saistītās infrastruktūras pielāgošanas vai būvniecības izmaksas;
· 24.7. infrastruktūras biometāna piegādei līdz dabasgāzes apgādes sistēmai, kas atrodas piederības robežas ražotāja pusē, iegādes un ierīkošanas izmaksas, tai skaitā kompresoru stacijas iegādes un ierīkošanas izmaksas;
· 24.8. pieslēguma ierīkošanas izmaksas, izņemot šo noteikumu 17.6. apakšpunktā minēto iekārtu kopuma ierīkošanu."
· 28. Svītrot 26. punktu.
· 29. Izteikt 27. punktu šādā redakcijā:
· "27. Pievienotās vērtības nodokļa izmaksas šo noteikumu 23. un 24. punktā minētajām izmaksu pozīcijām ir attiecināmas atbilstoši regulas Nr. 2021/1060 64. panta 1. punkta "c" apakšpunkta nosacījumiem, ja tās nav atgūstamas atbilstoši normatīvajiem aktiem nodokļu politikas jomā."
· 30. Izteikt 29. punktu šādā redakcijā:
· "29. Īstenojot atbalsta projektu 2.1.2. pasākuma ietvaros, atbalsta saņēmējs ievēro šādus nosacījumus:
· 29.1. atbalsta projekta īstenošanas vieta ir Latvijas Republika;
· 29.2. projektu īsteno saskaņā ar horizontālo principu "Nenodarīt būtisku kaitējumu", novēršot atkritumu rašanos un ievērojot materiālu aprites nosacījumus ražošanas tehnoloģijās;
· 29.3. projektu īsteno saskaņā ar horizontālo principu "Klimatdrošināšana", pēc projekta pabeigšanas iesniedzot šo noteikumu 30.1. apakšpunktā minēto ilgtspējas sertifikāta kopiju;
· 29.4. atbalsta projekta īstenošanas laikā izpilda ar sabiedrību "Altum" noslēgtajā līgumā noteiktās publicitātes un vizuālās identitātes prasības;
· 29.5. nodrošina interešu konflikta, krāpšanas un korupcijas riska un dubultā finansējuma neesību."
· 31. Izteikt 30. punktu šādā redakcijā:
· "30. Atbalsta projekta ietvaros sasniegtos rādītājus sabiedrība "Altum" nosaka, pamatojoties uz:
· 30.1. ilgtspējas sertifikātu (kopiju), kas atbilst šādiem nosacījumiem:
· 30.1.1. atbilst Komisijas 2022. gada 14. jūnija Īstenošanas regulas Nr. 2022/996 par ilgtspējas kritēriju, siltumnīcefekta gāzu emisiju aiztaupījuma kritēriju un zema netiešas zemes izmantojuma maiņas riska kritēriju verifikācijas noteikumiem 2. panta 4. punkta prasībām;
· 30.1.2. izsniegts par nākamo mēnesi pēc atbalsta projekta īstenošanas beigām;
· 30.2. gāzes izcelsmes apliecinājumu, ja biometāns tiek ievadīts dabasgāzes apgādes sistēmā."
· 32. Izteikt 31. punktu šādā redakcijā:
· "31. Papildus šo noteikumu 30. punktā minētajiem dokumentiem komersants, kurš noslēdzis eksporta līgumu par biometānu, kas saražots, izmantojot 2.1.2. pasākumam piešķirto atbalstu, iesniedz sabiedrībai "Altum" šā eksporta līguma kopiju."
· 33. Izteikt 32. punktu šādā redakcijā:
· "32. Pēc atbalsta projekta īstenošanas komersants ir ieguvis īpašumtiesības uz nekustamā īpašuma objektu, kurā veikti  ieguldījumi, vai ir noslēdzis ilgtermiņa nomas līgumu, kas nav īsāks par  aizdevuma atmaksas vai garantijas termiņu, ja tas atbilst projekta īstenošanas mērķiem un ilgtermiņā nodrošina saimnieciskās darbības turpināšanu, vai ir ieguvis īpašumtiesības uz iekārtām, kuras tiks uzstādītas atbalsta projekta ietvaros, vai uz atbalsta projekta ietvaros iegādāto transportēšanas komplektu (ja attiecināms)."
· 34. Izteikt 34.3. apakšpunktu šādā redakcijā:
· "34.3. projekta īstenošanai nepieciešamo tehnisko dokumentāciju (ja dokumenti ir iesniegti Būvniecības informācijas sistēmā, to norāda atbalsta pieteikumā un šos dokumentus nav nepieciešams atkārtoti iesniegt sabiedrībā "Altum"):
· 34.3.1. dokumentāciju, kas apliecina, ka ir saņemta būvatļauja šo noteikumu 20.2. apakšpunktā minēto darbību īstenošanai;
· 34.3.2. tehniskos noteikumus attiecīgajā jomā projekta ietvaros plānoto darbību īstenošanai (ja attiecināms);".
· 35. Papildināt ar 34.3.1 apakšpunktu šādā redakcijā:
· "34.3.1 eksporta līguma kopiju par biometānu, kas tiks saražots, izmantojot 2.1.2. pasākumam piešķirto atbalstu, ja uz pieteikuma iesniegšanas brīdi komersants tādu ir noslēdzis;".
· 36. Izteikt 35. punktu šādā redakcijā:
· "35. Ja mēneša laikā šo noteikumu 34.1. apakšpunktā minētie atbalsta pieteikumi tiek iesniegti lielākā apmērā nekā 2.1.2. pasākumam pieejamais finansējums, sabiedrība "Altum"  visus iesniegtos atbalsta pieteikumus sarindo prioritārā secībā, ievērojot šādus nosacījumus:
· 35.1. prioritāri tiek atbalstīti pieteikumi, kuriem ir augstāks sasniedzamais rādītājs pret kapitāla atlaidi;
· 35.2. ja sasniedzamais rādītājs pret kapitāla atlaidi ir vienāds, prioritāri tiek atbalstīti pieteikumi, kuriem ir augstāka gatavības pakāpe, ko apliecina sabiedrībai "Altum" iesniegtā dokumentācija par projektēšanas nosacījumu izpildi."
· 37. Izteikt 36. punktu šādā redakcijā:
· "36. Ja 12 mēnešu laikā kopš atbalsta pieteikuma iesniegšanas dienas sabiedrībā "Altum" nav iesniegta pilnīga un korekta tehniskā dokumentācija (izņemot šo noteikumu 34.3. apakšpunktā minēto dokumentāciju) vai cits finansētājs, kas ir aizdevējs, nav iesniedzis garantijas pieteikumu, sabiedrība "Altum" var pieņemt lēmumu par atbalsta pieteikuma noraidīšanu. Sabiedrība "Altum" var nenoraidīt atbalsta pieteikumu, bet ne ilgāk kā 18 mēnešus kopš atbalsta pieteikuma iesniegšanas dienas sabiedrībā "Altum", ja noraidīšanas lēmuma pieņemšanas brīdī iestājušies apstākļi, kas nav atkarīgi no komersanta."
· 38. Izteikt 37. punktu šādā redakcijā:
· "37. Atbalsta pieteikuma iesniedzēja atbilstību atbalsta piešķiršanas nosacījumiem sabiedrība "Altum" var pārbaudīt 30 dienu laikā pirms lēmuma pieņemšanas par atbalsta piešķiršanu."
· 39. Papildināt ar 39.1 punktu šādā redakcijā:
· "39.1 Ja cits finansētājs nepiešķir aizdevumu vai nav stājusies spēkā garantijas subsīdijas ekvivalenta aprēķina metodika lielajiem komersantiem, komersants var lūgt sabiedrībai "Altum" piešķirt aizdevumu iesniegtā atbalsta pieteikuma ietvaros."
· 40. Izteikt 43. punktu šādā redakcijā:
· "43. Garantija sedz līdz 80 % no cita finansētāja aizdevuma apmēra atbalsta projekta attiecināmo izmaksu segšanai un nav mazāka kā kapitāla atlaides apmērs. Pēc kapitāla atlaides piemērošanas tiek atbilstoši samazināts garantijas apjoms."
· 41. Izteikt 44.2. apakšpunktu šādā redakcijā:
· "44.2. pieņem lēmumu par garantijas piešķiršanu, pamatojoties uz šajos noteikumos minētajiem nosacījumiem, kā arī uz sabiedrības "Altum" izstrādāto riska politiku un sabiedrībai "Altum" saistošajiem citiem tiesību aktiem un prasībām."
· 42. Izteikt 51. punktu šādā redakcijā:
· "51. Sabiedrība "Altum" var pagarināt aizdevuma atmaksas termiņu, nepārsniedzot šo noteikumu 49. punktā minēto maksimālo aizdevuma termiņu un ievērojot vienu no šādiem nosacījumiem:
· 51.1. netiek piešķirts jauns atbalsts, tas ir, aizdevuma atmaksas termiņa pagarinājums nerada sākotnēji piešķirtās valsts atbalsta summas un piemērotās intensitātes pieaugumu, kā tas ir noteikts sabiedrības "Altum" sākotnējā lēmumā par atbalsta piešķiršanu;
· 51.2. jauns atbalsts tiek piešķirts kā jauns de minimis atbalsts. Aizdevuma atmaksas termiņa pagarinājums ar jauna atbalsta piešķiršanu pieļaujams tikai tādā gadījumā, ja sākotnēji atbalsts sniegts kā de minimis atbalsts saskaņā ar regulu Nr. 2023/2831 un jauna de minimis atbalsta piešķiršanas rezultātā netiks pārsniegts regulas Nr. 2023/2831 3. panta 2. punktā noteiktais de minimis atbalsta robežlielums. Ja komersants atbilst valsts atbalsta saņemšanas prasībām, jauns de minimis atbalsts uzskatāms par piešķirtu brīdī, kad sabiedrība "Altum" pieņem jaunu lēmumu, kurā ir noteikts papildus piešķirtā de minimis atbalsta apmērs."
· 43. Papildināt ar 56.1 punktu šādā redakcijā:
· "56.1 Sabiedrība "Altum" iesniegtajam atbalsta projektam nosaka zemāku maksimālo kapitāla atlaidi, nekā minēts šo noteikumu 57. punktā, tikai tiem atbalsta pretendentiem, kuri ir iesnieguši projekta pieteikumu brīdī, kad atbalsta programmas ietvaros atlikuši 20 % no kopējā finansējuma, lai nodrošinātu, ka atbalsta piešķiršanas rezultātā netiek pārsniegta šo noteikumu 56. punktā noteiktā kapitāla atlaides vidējā proporcija visā šo noteikumu piemērošanas periodā. Kapitāla atlaides samazinājumu visiem atbalsta pretendentiem, kuri piesakās uz atlikušajiem 20 % no atbalsta programmas kopējā finansējuma, piemēro vienādā procentuālā apmērā."
· 44. Izteikt 57. punktu šādā redakcijā:
· "57. Viena atbalsta projekta ietvaros maksimālā kopējā kapitāla atlaide no cita finansētāja vai sabiedrības "Altum" attiecināmo izmaksu aizdevuma apmēra nav lielāka par 4 200 000 euro, nepārsniedzot šo noteikumu 63. un 64. punktā noteikto pieļaujamo atbalsta intensitāti, un ir līdz:
· 57.1. 130 000 euro, nepārsniedzot 30 % lielajam komersantam, 40 % vidējam komersantam un 50 %  sīkajam (mikro) un mazajam komersantam, īstenojot šo noteikumu 20.1. apakšpunktā noteiktās darbības. Ja šo noteikumu 20.1. apakšpunktā noteiktās darbības tiek īstenotas atbilstoši šo noteikumu 20.11.1. apakšpunktam, kapitāla atlaide tiek aprēķināta viena vienota uzņēmuma līmenī;
· 57.2. 4 200 000 euro, nepārsniedzot 45 % lielajam komersantam un 50 % vidējam, sīkajam (mikro) un mazajam komersantam, īstenojot šo noteikumu 20.2. apakšpunktā noteiktās darbības;
· 57.3. 4 200 000 euro, nepārsniedzot 45 % lielajam komersantam, 55 % vidējam komersantam un 65 % sīkajam (mikro) un mazajam komersantam, īstenojot šo noteikumu 20.2. apakšpunktā noteiktās darbības, ja atbalsta projektu plānots īstenot Latvijas austrumu pierobežā."
· 45. Papildināt ar 62.1 punktu šādā redakcijā:
· "62.1 Atbalsta saņēmējs uzsāk atmaksāt pamatsummu sabiedrības "Altum" aizdevumam ar kapitāla atlaidi vai cita finansētāja aizdevumam, kam piesaistīta garantija ar kapitāla atlaidi, pēc projekta pabeigšanas."
· 46. Papildināt ar 62.2 punktu šādā redakcijā:
· "62.2 Ja pēc projekta pabeigšanas līdz brīdim, kad tiek piemērota kapitāla atlaide, aizdevuma pamatsumma vai cita finansētāja aizdevuma pamatsumma ir atmaksāta tādā apmērā, ka tās atlikums ir mazāks par piemērojamo kapitāla atlaidi, piemērojamās kapitāla atlaides apmēru samazina līdz faktiskajam aizdevuma vai cita finansētāja aizdevuma pamatsummas atlikuma apmēram."
· 47. Papildināt ar 62.3 punktu šādā redakcijā:
· "62.3 Ja atbalsts tiek sniegts kā de minimis atbalsts saskaņā ar regulu Nr.  2023/2831, ievēro šādus nosacījumus:
· 62.31. atbalsta sniedzējs izvērtē projekta iesniedzēja atbilstību regulas Nr. 2023/2831 nosacījumiem uz atbalsta piešķiršanas brīdi;
· 62.32. pirms de minimis atbalsta piešķiršanas pārbauda, vai projekta iesniedzējam plānotais de minimis atbalsts kopā ar iepriekšējos trijos gados, skaitot no atbalsta piešķiršanas dienas, piešķirto de minimis atbalstu viena vienota uzņēmuma līmenī nepārsniedz regulas Nr. 2023/2831 3. panta 2. punktā noteikto robežlielumu jeb 300 000 euro. Viens vienots uzņēmums ir tāds uzņēmums, kas atbilst regulas Nr. 2023/2831 2. panta 2. punktā minētajiem kritērijiem;
· 62.33. de minimis atbalstu saskaņā ar regulu Nr. 2023/2831 piešķir, ievērojot regulas Nr. 2023/2831 1. panta 1. punktā minētos nozaru un darbību ierobežojumus. Ja komersants vienlaikus darbojas vienā vai vairākās regulas Nr. 2023/2831 1. panta 1. punkta "a", "b", "c" un "d" apakšpunktā minētajās nozarēs, atbalstu drīkst piešķirt tikai tad, ja komersants nodrošina šo nozaru darbību vai uzskaites nodalīšanu, lai saskaņā ar regulas Nr. 2023/2831 1. panta 2. punktu darbības izslēgtajās nozarēs negūst labumu no de minimis atbalsta, ko piešķir saskaņā ar šiem noteikumiem;
· 62.34. de minimis atbalsta gadījumā atbalsta pieteikumam pievieno de minimis atbalsta uzskaites sistēmā sagatavotas veidlapas izdruku vai norāda sistēmā izveidotās un apstiprinātās projekta iesniedzēja veidlapas identifikācijas numuru, ievērojot normatīvos aktus par de minimis atbalsta uzskaites un piešķiršanas kārtību;
· 62.35. de minimis atbalsta uzskaiti veic saskaņā ar normatīvajiem aktiem par de minimis atbalsta uzskaites un piešķiršanas kārtību. Atbalsta sniedzējs uzglabā visus ar de minimis atbalsta piešķiršanu saistītos datus 10 gadus, sākot no dienas, kurā saskaņā ar šiem noteikumiem piešķirts pēdējais de minimis atbalsts. Savukārt de minimis atbalsta saņēmējs uzglabā visus ar de minimis atbalsta piešķiršanu saistītos datus 10  gadus no de minimis atbalsta piešķiršanas dienas."
· 48. Izteikt 63. punktu šādā redakcijā:
· "63. Ja atbalsts šo noteikumu 20.2. apakšpunktā noteiktajām darbībām tiek sniegts saskaņā ar regulas Nr. 651/2014 41. panta 5. punktu, ievērojot regulas Nr. 651/2014 41. panta 6. punktu, kopējā atbalsta intensitāte saskaņā ar regulas Nr. 651/2014 41. panta 7. un 8. punktu nepārsniedz:
· 63.1. 45 % lielajam komersantam;
· 63.2. 55 % vidējam komersantam;
· 63.3. 65 % sīkajam (mikro) un mazajam komersantam."
· 49. Izteikt 64. punktu šādā redakcijā:
· "64. Ja atbalsts šo noteikumu 20.1. apakšpunktā noteiktajām darbībām tiek sniegts saskaņā ar regulas Nr. 651/2014 36.b panta 2. punktu, ievērojot regulas Nr. 651/2014 36.b panta 3. punktu, vai kā de minimis atbalsts saskaņā ar regulu Nr. 2023/2831, kopējā atbalsta intensitāte saskaņā ar regulas Nr. 651/2014 36.b panta  6. punktu nepārsniedz:
· 64.1. 30 % lielajam komersantam;
· 64.2. 40 % vidējam komersantam;
· 64.3. 50 % sīkajam (mikro) komersantam."
· 50. Papildināt ar 64.1 punktu šādā redakcijā:
· "64.1 Atbalstu, ko piešķir šo noteikumu ietvaros saskaņā ar regulas Nr. 651/2014 36.b vai 41. pantu, tai skaitā attiecībā uz vienām un tām pašām attiecināmajām izmaksām, var apvienot ar citas atbalsta programmas vai ad-hoc atbalsta projekta ietvaros piešķirto finansējumu un ar de minimis atbalstu, ievērojot nosacījumu, ka šo noteikumu ietvaros piešķirtais komercdarbības atbalsts kopā ar citas atbalsta programmas vai ad-hoc atbalsta projekta ietvaros piešķirto komercdarbības atbalstu nepārsniedz maksimāli pieļaujamo atbalsta finansējuma intensitāti, kas noteikta šo noteikumu 63. un 64. punktā."
· 51. Izteikt 65. punktu šādā redakcijā:
· "65. Šo noteikumu ietvaros piešķirto de minimis atbalstu drīkst kumulēt ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz regulas Nr. 2023/2831 3. panta 2. punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā vai Eiropas Komisijas lēmumā. De minimis atbalstu ar citu de minimis atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %."
· 52. Papildināt ar 65.1 punktu šādā redakcijā:
· "65.1 Ja projekta iesniedzējs ir saņēmis vai plāno saņemt citu komercdarbības atbalstu un de minimis atbalstu saskaņā ar šo noteikumu 65. punktu, tas sabiedrībā "Altum" iesniedz informāciju par plānoto un piešķirto atbalstu, tai skaitā par tām pašām attiecināmajām izmaksām, norādot atbalsta piešķiršanas datumu vai plānoto atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu un intensitāti. Lēmumu par atbalsta pieteikuma apstiprināšanu sabiedrība "Altum" pieņem tikai pēc tam, kad visas iesaistītās institūcijas ir pieņēmušas lēmumu par atbalsta piešķiršanu."
· 53. Izteikt 67.2. apakšpunktu šādā redakcijā:
· "67.2. garantijai subsīdijas ekvivalentu aprēķina garantijas daļai no cita finansētāja aizdevuma summas, kas samazināta par šo noteikumu 67.1. apakšpunktā minēto subsīdijas ekvivalentu:
· 67.2.1. sīkajam (mikro), mazajam un vidējam saimnieciskās darbības veicējam – kā starpību starp atbilstošās kvalitātes klases drošās zonas prēmijas likmi (pielikums) un piemēroto gada prēmijas likmi naudas izteiksmē vai piemērojot regulas Nr. 651/2014 5. panta 2. punkta "c" apakšpunkta "i" punkta nosacījumus. Ja garantijas ilgums pārsniedz gadu, starpība starp likmēm tiek diskontēta, izmantojot atsauces likmi, kas ir aprēķināma saskaņā ar Eiropas Komisijas Latvijai apstiprināto likmi;
· 67.2.2. lielajam komersantam – piemērojot regulas Nr. 651/2014 5. panta 2. punkta "c" apakšpunkta "ii" punktā norādīto metodi vai regulas Nr. 2023/2831 4. panta 6. punkta "b" apakšpunkta nosacījumus. Subsīdijas ekvivalents kopā ar šo noteikumu 67.1. apakšpunktā noteikto subsīdijas ekvivalentu nepārsniedz regulas Nr. 2023/2831 3. panta 2. punktā minēto limitu vai vienam vienotam uzņēmumam pieejamo de minimis limita apmēru."
· 54. Izteikt 68. punktu šādā redakcijā:
· "68. Lai saņemtu atbalstu saskaņā ar regulu Nr. 651/2014, komersants ņem vērā nosacījumu, ka sniegtajam atbalstam ir stimulējoša ietekme atbilstoši regulas Nr. 651/2014 6. panta 2. punktā minētajām pazīmēm – atbalsta pieteikums atbilst regulas Nr. 651/2014 6. panta 2. punktā ietvertajām prasībām par pieteikumā iekļaujamo informāciju un ir iesniegts pirms darbu uzsākšanas atbalsta projektā. Ja atbalsta saņēmējs darbus atbalsta projektā uzsācis pirms atbalsta pieteikuma iesniegšanas sabiedrībā "Altum", atbalsta pieteikums ir noraidāms."
· 55. Izteikt 69.1. apakšpunktu šādā redakcijā:
· "69.1. veic informācijas uzskaiti par sniegto atbalsta finansējumu atbilstoši regulas Nr. 651/2014 12. pantam un glabā to 10 gadus no dienas, kad piešķirts atbalsts saskaņā ar regulas Nr. 651/2014 36.b un 41. pantu. Informāciju pēc pieprasījuma iesniedz Klimata un enerģētikas ministrijai, Finanšu ministrijai kā revīzijas iestādei un Eiropas Savienības fondu vadošajai iestādei, Centrālajai finanšu un līgumu aģentūrai kā sadarbības iestādei vai Eiropas Komisijai;".
· 56. Izteikt 69.2. apakšpunktu šādā redakcijā:
· "69.2. ja atbalsts tiek piešķirts saskaņā ar regulas Nr. 651/2014 36.b vai 41. pantu, atbalsta pieteikumā pamato un atbalsta projekta īstenošanas laikā nodrošina darbību vai izmaksu nošķiršanu saskaņā ar regulas Nr. 651/2014 1. panta 3. punktu, ja tas vienlaikus darbojas saskaņā ar šiem noteikumiem atbalstāmajās un neatbalstāmajās nozarēs un darbībās."
· 57. Papildināt ar 69.1 punktu šādā redakcijā:
· "69.1 Atbalsts, kas sniegts saskaņā ar regulas Nr. 651/2014 41. pantu, nepārsniedz paziņošanas robežvērtības, kas atbalsta saņēmējam noteiktas regulas Nr. 651/2014 4. panta 1. punkta "s" apakšpunktā, tai skaitā saistīto uzņēmumu grupas līmenī."
· 58. Svītrot 72. punktu.
· 59. Izteikt 73. punktu šādā redakcijā:
· "73. Ja tiek pārkāpti regulas Nr. 651/2014 un regulas Nr. 2023/2831 nosacījumi, komersantam ir pienākums atmaksāt sabiedrībai "Altum" visu atbalsta projekta ietvaros saņemto nelikumīgo valsts atbalstu kopā ar procentiem no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV vai V nodaļas nosacījumiem."
· 60. Svītrot 74. punktu.
· 61. Izteikt X nodaļas nosaukumu šādā redakcijā:
· "X. Noslēguma jautājumi".
· 62. Svītrot 75. punktu.
· 63. Papildināt ar 76. punktu šādā redakcijā:
· "76. Šo noteikumu 67.2.2. apakšpunkts stājas spēkā nākamajā dienā pēc tam, kad oficiālajā izdevumā "Latvijas Vēstnesis" publicēts paziņojums, ka Eiropas Komisija pieņēmusi lēmumu par šajos noteikumos iekļauto garantijas subsīdijas ekvivalenta aprēķina metodiku lielajiem komersantiem un tās atbilstību komercdarbības atbalsta kontroles nosacījumiem."
· 64. Papildināt ar 77. punktu šādā redakcijā:
· "77. Klimata un enerģētikas ministrija pēc tam, kad  Eiropas Komisija pieņēmusi lēmumu par garantijas subsīdijas ekvivalenta aprēķina metodiku lielajiem komersantiem un tās atbilstību komercdarbības atbalsta kontroles nosacījumiem, nosūta attiecīgu paziņojumu publicēšanai oficiālajā izdevumā "Latvijas Vēstnesis"."

